LATVIJAS REPUBLIKAS MINISTRU KABINETS

2018.gada\_\_ \_\_\_\_\_\_\_ Noteikumi Nr.

Rīgā (prot. Nr. .§)

**Grozījumi Ministru kabineta 2012. gada 16. oktobra noteikumos Nr. 709 “Noteikumi par pedagoģiski medicīniskajām komisijām”**

Izdoti saskaņā ar Vispārējās izglītības likuma

4. panta 6., 8. un 8.1 punktu

Izdarīt Ministru kabineta 2012. gada 16. oktobra noteikumos Nr. 709 “Noteikumi par pedagoģiski medicīniskajām komisijām” (Latvijas Vēstnesis, 2012, 165.nr.) šādus grozījumus:

1. Aizstāt norādē, uz kāda likuma pamata noteikumi izdoti, skaitļus un vārdus “6. un 8. punktu” ar skaitļiem un vārdiem “6., 8. un 8.1 punktu”.

2. Izteikt 1. punktu šādā redakcijā:

“1. Noteikumi nosaka:

1.1. valsts pedagoģiski medicīniskās komisijas (turpmāk – valsts komisija) un pašvaldību pedagoģiski medicīnisko komisiju (turpmāk – pašvaldību komisijas) kompetenci, profesionālās prasības valsts komisijas un pašvaldību komisiju locekļiem, kā arī kritērijus, pēc kuriem valsts vai pašvaldību komisija sniedz atzinumu par izglītojamam ar speciālām vajadzībām atbilstošāko izglītības programmu;

1.2. valsts un pašvaldību pedagoģiski medicīnisko komisiju informācijas sistēmas (turpmāk - sistēma) saturu, tās izveidošanas, uzturēšanas un aktualizācijas kārtību.”.

3. Papildināt noteikumus ar 10., 11., 12., 13., 14., 15., 16., 17., 18., 19., 20., 21., 22., un 23. punktu šādā redakcijā:

“10. Sistēmas izveidotājs, pārzinis un turētājs ir Valsts izglītības satura centrs (turpmāk – sistēmas pārzinis).

11. Sistēmas pārzinis nodrošina:

11.1. sistēmas tehnisko resursu un elektroniskās vides uzturēšanu un informācijas arhivēšanu;

11.2. šo noteikumu 12.1.2. un 12.3. apakšpunktā minētās informācijas nodošanu Valsts izglītības informācijas sistēmai, izmantojot automātisko datu apmaiņas mehānismu, lai izglītības iestādei būtu pieejama informācija par izglītojamajam, kurš tajā apgūst izglītības programmu, izsniegto atzinumu;

11.3. sistēmas lietotāja tiesību piešķiršanu, maiņu vai anulēšanu;

11.4. piekļuvi sistēmai identificētiem sistēmas lietotājiem un sistēmas pārziņa nodarbinātām personām, kurām sistēmā esošā informācija atbilstošā apjomā nepieciešama darba pienākumu veikšanai;

11.5. sistēmas apritē esošās informācijas drošības pasākumu īstenošanu;

11.6.  šo noteikumu 12. punktā minētās informācijas glabāšanu, kamēr tā ir nepieciešama šo noteikumu 2. un 3. punktā noteikto funkciju izpildei, bet ne ilgāk kā 75 gadus;

11.7.  sistēma lietotāja tiesību piešķiršanu triju darbdienu laikā pēc pieejas izveidei nepieciešamās informācijas saņemšanas un elektroniski informē sistēmas lietotāju par tam piešķirtajām tiesībām.

12. Sistēmas lietotājs ievada sistēmā šādu informāciju:

12.1. par izglītojamo:

12.1.1. vārds, uzvārds;

12.1.2. personas kods;

12.1.3. dzimšanas datums;

12.1.4. mācību valoda;

12.1.5. informāciju par izglītojamā pedagoģiskās, psiholoģiskās un medicīniskās izpētes rezultātiem;

12.1.6. kontaktinformācija par pilngadīgu izglītojamo;

12.2. par nepilngadīga izglītojamā likumisko pārstāvi, kurš piedalās valsts vai pašvaldību komisijas sēdē:

12.2.1. vārds, uzvārds un personas kods;

12.2.2. saikne ar izglītojamo;

12.2.3. kontaktinformācija;

12.3. par izglītojamajam izsniegto atzinumu:

12.3.1. komisijas nosaukums, kas izsniegusi atzinumu;

12.3.2. atzinuma numurs;

12.3.3. atzinuma izdošanas vietas nosaukums;

12.3.4. atzinuma izdošanas datums;

12.3.5. izglītojamajam ieteiktās izglītības programmas kods un nosaukums;

12.3.6. ieteikumi par atbalsta pasākumu nepieciešamību mācību procesā un valsts pārbaudes darbos;

12.3.7. citi ieteikumi;

12.3.8. izglītojamā veselības, spēju un attīstības līmeņa atkārtotas izvērtēšanas nepieciešamība un laiks, ja tāds ir noteikts.

13. Sistēmas lietotājs informāciju sistēmā ievada nekavējoties, bet ne vēlāk kā nākamajā darbdienā pēc komisijas sēdes.

14. Sistēma no Valsts izglītības informācijas sistēmas, izmantojot automātisko datu apmaiņas mehānismu, saņem informāciju par izglītojamajam izsniegto izglītības dokumentu.

15. Šo noteikumu 12.1.1., 12.1.2., 12.1.6. un 12.2. apakšpunktā minēto informāciju no sistēmas automātiski dzēš gadu pēc tam, kad no Valsts izglītības informācijas sistēmas, izmantojot automātisko datu apmaiņas mehānismu, ir saņemta informācija, ka izglītības iestāde izglītojamajam izsniegusi dokumentu:

15.1 par tās izglītības programmas apguvi, kuru atzinumā ieteikusi valsts vai pašvaldību komisija;

15.2. par vidējās izglītības apguvi - normatīvajos aktos noteiktajos gadījumos, kad, uzņemot izglītojamo vispārējās vidējās izglītības programmā, nav nepieciešams atkārtots pedagoģiski medicīniskās komisijas atzinums.

16. Sistēmas pārzinis var piešķir sistēmas lietotāja tiesības gan valsts vai pašvaldību komisijas vadītājam, gan loceklim, pamatojoties uz rakstisku pieprasījumu, kurā norāda sistēmas lietotāja vārdu, uzvārdu, personas kodu, kontakttālruņa numuru un e-pasta adresi.

17. Pieprasījumam par sistēmas lietotāja tiesību piešķiršanu pievieno rīkojuma kopiju par attiecīgās valsts vai pašvaldību komisijas izveidošanu.

18. Sistēmas lietotājam, kurš ir tās valsts vai pašvaldību komisijas loceklis, kura veiks izglītojamā pedagoģisko, psiholoģisko un medicīnisko izpēti:

18.1. sistēmā ir pieejama šāda informācija:

18.1.1. par izglītojamo, kuram iepriekš nav sniegts valsts vai pašvaldību komisijas atzinums - pieejama šo noteikumu 12.1. un 12.2. apakšpunktā minētā informācija;

18.1.2. par izglītojamo, kuram iepriekš sniegts valsts vai pašvaldību komisijas atzinums - pieejama šo noteikumu 12.1. un 12.2. apakšpunktā minētā informācija, kas sistēmā ievadīta jauna atzinuma sniegšanai un šo noteikumu 12.3. apakšpunktā minētā informācija par iepriekš sniegto atzinumu;

18.2. jānodrošina, ka valsts vai pašvaldību komisijas locekļiem, kuri veiks izglītojamā pedagoģisko, psiholoģisko un medicīnisko izpēti, par izglītojamo ir pieejama šo noteikumu 18.1. apakšpunktā minētā informācija, lai valsts vai pašvaldību komisija varētu veikt šo noteikumu 4. un 6. punktā minētos pienākumus.

19. Sistēmas lietotājam ir pieejama šo noteikumu 12.1.3., 12.1.4., 12.1.5., un 12.3. apakšpunktā minētā anonimizēta informācija statistikas datu apkopošanai.

20. Sistēmas lietotājam nav tiesību nodot piešķirtās sistēmas lietotāja tiesības citai personai.

21. Ja nepieciešams mainīt vai anulēt sistēmas lietotāja tiesības, valsts vai pašvaldību pedagoģiski medicīniskā komisija triju darbdienu laikā iesniedz sistēmas pārzinim pieprasījumu par sistēmas lietotāja tiesību maiņu vai anulēšanu.

22. Sistēmas pārzinis:

22.1. šo noteikumu 12. punktā minēto informāciju sistēmā aktualizē, ja tā ir kļūdaina;

22.2. pamatojoties uz rakstisku iesniegumu, par šo noteikumu 12. punktā minēto informāciju (turpmāk – personas dati), nodrošina šo noteikumu 12.1. un 12.2. apakšpunktā minētajām personām (turpmāk – datu subjekts) tiesības:

22.2.1. saņemt personas datus attiecībā uz sevi un saņemt attiecīgu informāciju par to apstrādi;

22.2.2. panākt, lai sistēmas pārzinis:

22.2.2.1. neprecīzus datu subjekta personas datus labotu vai ierobežotu to apstrādi - uz laiku, kurā valsts vai pašvaldību komisija var pārbaudīt personas datu precizitāti;

22.2.2.2. ierobežotu datu subjekta personas datu apstrādi, ja tie vairs nav vajadzīgi, taču tie ir nepieciešami datu subjektam, lai īstenotu vai aizstāvētu likumīgas prasības.

22.2.2.3. dzēstu datu subjekta personas datus, ja personas dati vairs nav nepieciešami saistībā ar nolūkiem, kādos tie tika apstrādāti;

22.2.2.4. dzēstu datu subjekta personas datus vai ierobežotu to apstrādi, ja personas dati ir apstrādāti nelikumīgi.

23. Šo noteikumu 11.2. apakšpunkts, 14. un 15. punkts stājas spēkā 2019. gada 1. septembrī.

Ministru prezidents A. K. Kariņš

Izglītības un zinātnes ministre I. Šuplinska

Iesniedzējs:

Izglītības un zinātnes ministre I. Šuplinska

Vīza:

Valsts sekretāre L. Lejiņa